शीर्षक: #5मोठ्याबातम्या : ज्ञानेश्वर आणि तुकारामांपेक्षा मनू एक पाऊल पुढे - संभाजी भिडे\nवरील काल्पनिक लेखाचे शीर्षक दिल्यास, लेखाची कल्पना करा.\n
1. ज्ञानेश्वर आणि तुकारामांपेक्षा मनु श्रेष्ठ - संभाजी भिडे

लोकमतने दिलेल्या बातमीनुसार संत ज्ञानेश्वर आणि तुकारामांपेक्षा मनु एक पाऊल पुढे आहेत, असं वक्तव्य शिवप्रतिष्ठान संघटनेचे संस्थापक संभाजी भिडे यांनी केलं आहे.

शनिवारी पालखी सोहळ्यात सहभागी होण्यासाठी संभाजी भिडे पुण्यात दाखल झाले होते. त्यावेळी दुपारी धारकऱ्यांना (संभाजी भिडे यांचे पाठीराखे) जंगली महाराज मंदिरात संबोधित करताना त्यांनी हे वक्तव्य केलं. या वक्तव्यावरून चांगलंच वादळ निर्माण झालंय.

राष्ट्रवादी काँग्रेस पक्षाचे नेते छगन भुजबळ यांनी भिडे यांच्या वक्तव्याचा निषेध केला आहे. नागपुरात पोहोचताच भुजबळ म्हणाले, "सर्व संतांनी मानवतेत एकता आणली, कधीही भेद केला नाही. मात्र, मनुस्मृतीने काहींनाच श्रेष्ठ मानलं."

"मनुस्मृतीने 97 टक्के लोकांना क्षुद्र ठरविलं. त्यामुळेच महात्मा फुलेंनी मनुस्मृती जाळून टाका, असं आवाहन केलं होतं. तर बाबासाहेब आंबेडकरांनी ती जाळलीही," असंही भुजबळ यांनी सांगितलं.

2. धुळे हत्याकांडात आणखी एक आरोपी अटकेत 

धुळ्यातील राईनपाडा गावात जमावाकडून झालेल्या पाच लोकांच्या हत्याप्रकरणात धुळे पोलिसांनी आणखी एका व्यक्तीला अटक केली आहे.

हिंदुस्तान टाइम्सच्या बातमीनुसार, दशरथ पिंपळसे याला रविवारी दुपारी अटक करण्यात आली. दशरथ या प्रकरणातील मुख्य आरोपी असण्याची शक्यता धुळ्याचे पोलीस अधीक्षक एम. रामकुमार यांनी वर्तवली आहे.

हल्ल्यादरम्यान व्हीडिओ फुटेजमध्ये कैद झालेला दशरथ पिंपळसे

या प्रकरणात अटक झालेल्या व्यक्तींची एकूण संख्या आता 26 झाली आहे. पिंपळसेवर खुनाचा गुन्हा दाखल करण्यात आला असून त्याला सोमवारी न्यायालयात हजर केलं जाणार आहे. 

3. घराणेशाही देशाचं भले करू शकत नाही - अमित शाह 

घराणेशाही देशाचं भलं करू शकत नाही, अशी संकल्पना चाणक्यांनी 2,300 वर्षांपूर्वी मांडल्याचं विधान भाजपचे राष्ट्रीय अध्यक्ष अमित शाह यांनी केलं आहे.

लोकसत्ताने दिलेल्या बातमीनुसार, पुण्यात रामभाऊ म्हाळगी प्रबोधिनीच्या वतीने 'आर्य चाणक्य - जीवन और कार्य : आज के संदर्भ में' या व्याख्यानाचं आयोजन करण्यात आलं होतं.

तेव्हा बोलताना शाह यांनी चाणक्य नीतीचा हवाला देत गांधी कुटुंबीयांवर निशाणा साधला. भाजपचा घराणेशाहीला विरोध असल्याची भूमिकाही त्यांनी स्पष्ट केली.

पंतप्रधान नरेंद्र मोदी हे आर्य चाणक्यांप्रमाणे काम करत आहेत. ते स्वत:ला पंतप्रधान न समजता प्रधानसेवक...